മണ്ണിടിച്ചില് ഹിമാചല്പ്രദേശില് 9 പേര് മരിച്ചു ഹിമാചല്പ്രദേശില് മണ്ണിടിച്ചിലില് 9 മരണം. കിന്നോറില് വിനോദ സഞ്ചാരത്തിനെത്തിയ ഒമ്ബത് പേരാണ് മരിച്ചത് . മൂന്ന് പേര്ക്ക് പരിക്കേറ്റു. സാഗ്ല താഴ്വരയിലാണ് സംഭവം. ഡ മലയുടെ ഒരു ഭാഗം ഇടിഞ്ഞ് വിനോദസഞ്ചാരികള് സഞ്ചരിച്ച വാഹനത്തിന്റെ മുകളിലേക്ക് വീഴുകയായിരുന്നു. മലയില് നിന്ന് അടര്ന്ന് വീണ കൂറ്റന് കല്ല് പതിച്ച് സാഗ്ല താഴ്വരയിലെ ബത്സേരി പാലം തകര്ന്നു. ഷിംലയില് നിന്ന് 200 കിലോമീറ്റര് ദൂരെയാണ് അപകടം സംഭവിച്ചിരിക്കുന്നത്. ഒരാഴ്ചയ്ക്ക് മുമ്ബ് കനത്ത മഴ ഉണ്ടായിരുന്നപ്പോളും ഈ പ്രദേശത്ത് മണ്ണിടിച്ചില് ഭീഷണിയുണ്ടായിരുന്നു. അതിനെ തുടര്ന്ന് വിനോദ സഞ്ചാരികള്ക്ക് ജാഗ്രത നിര്ദേശങ്ങളും നല്കിയിരുന്നു. ദുരന്ത നിവാരണ സേനയുടെ സംഘം പ്രദേശത്ത് പ്രവര്ത്തനം ആരംഭിച്ചിട്ടുണ്ട്. The post മണ്ണിടിച്ചില് ഹിമാചല്പ്രദേശില് 9 പേര് മരിച്ചു first appeared on MalayalamExpressOnline.